शांगहाई सहयोग संगठन की प्रतिष्ठा दिन-ब-दिन बढ़ रही है：किर्गिज़स्तान के राष्ट्रपति_china.com
शांगहाई सहयोग संगठन की प्रतिष्ठा दिन-ब-दिन बढ़ रही है：किर्गिज़स्तान के राष्ट्रपति
किर्गिज़स्तान के राष्ट्रपति जेनबेकोव ने 11 जनवरी को शांगहाई सहयोग संगठन के सदस्य देशों के शिखर परिषद सम्मेलन की तैयारी कार्य रिपोर्ट सुनने के बाद कहा कि शांगहाई सहयोग संगठन विकास, सहयोग व आपस में विश्वास का निर्माण करने का एक मंच है। उसकी प्रतिष्ठा दिन-ब-दिन बढ़ रही है।
उन्होंने बल देकर कहा कि लगातार इस संगठन की अंतर्राष्ट्रीय प्रतिष्ठा को मजबूत करना, और आतंकवाद, उग्रवाद व मादक पदार्थों की तस्करी का विरोध करने में सदस्यों के सहयोग को मजबूत करना खास महत्वपूर्ण हैं। इसके अलावा सदस्य देशों को राजनीति, अर्थव्यवस्था, व्यापार, पूंजी-निवेश व मानवीय सहयोग मजबूत करना चाहिये।
किर्गिज़स्तानी राष्ट्रपति के प्रेस ब्यूरो ने उसी दिन बुलेटिन जारी करके कहा कि किर्गिज़स्थान 14 से 15 जून तक शांगहाई सहयोग संगठन के सदस्य देशों के शिखर परिषद के 19वें सम्मेलन का आयोजन करेगा। इसके साथ ही सदस्य देशों के सुरक्षा, प्रतिरक्षा व कूटनीति आदि विभाग भी संबंधित बैठक आयोजित करेंगे।